आयो प्रभात सब मिलो... के साथ हुई सुबह
छोटेख्यालमें पंडित सारथी चटर्जी के शास्त्रीय गायन के साथ रविवार को पटना में सुबह की शुरुआत हुई। कला संस्कृति एवं युवा विभाग और बिहार संगीत नाटक अकादमी की ओर से राजधानी वाटिका में आयोजित कार्यक्रम संगीत बिहान में सुबह सात बजे चर्चित शास्त्रीय संगीत गायक पंडित सारथी चटर्जी ने अपनी प्रस्तुति दी। कार्यक्रम में उन्होंने राग भटियार में बड़ा ख्याल और छोटा ख्याल पेश किया, छोटे ख्याल में आयो प्रभात सब मिलो गावो... गीत पर अपनी प्रस्तुति देकर उन्होंने समां बांध दिया। सुबह के मनभावन मौसम में शास्त्रीय संगीत की यह सुबह श्रोताओं के दिल को छू गई। गीत संगीत का यह कार्यक्रम देर तक चला। इसमें उनके साथ तबले पर संगत कर रहे थे डॉ श्याम मोहन और हारमोनियम पर थे सुधीर कुमार। इस दौरान संगीत नाटक अकादमी की सहायक सचिव विभा सिन्हा समेत नीरा चौधरी, सुधांशु प्रकाश, वीरेंद्र कुमार, आशीष मिश्रा, रंजन कुमार समेत कई सुधी श्रोता मौजूद थे।
पंडित सारथी चटर्जी ने दी शास्त्रीय गायन की प्रस्तुति
sangeet bihan
राजधानी वाटिका में आयोजित संगीत विहान कार्यक्रम में पंडित सारथी चटर्जी शास्त्रीय गायन की प्रस्तुति देते हुए।
awa_Deva hin_Deva hin_Deva kmb_Latn hin_Deva